Selecciona les entitats del següent text:
Dolors Canals i Farriols (Barcelona, 1913 - 2010) va ser una de les pioneres del projecte educatiu per a criatures de 0 a 6 anys durant la Guerra Civil. Després d'estudiar medicina, psicologia i biologia, es va dedicar a la recerca científica sobre la primera infància. A l'inici de la Guerra Civil va ser nomenada cap de les guarderies de guerra de Catalunya, que s'emmarcaven en el moviment pedagògic avançat i renovador de la II República. L'exili la va portar de França a la República Dominicana, a Cuba, i durant 34 anys a Nova York, on va seguir investigant i aplicant els seus coneixements sobre el desenvolupament infantil en l'etapa dels 0 a 6 anys. Amb la mort de Franco, retorna a Catalunya el 1976 i crea el Centre 0-3 de Barcelona de documentació, recerca i formació professional de la Diputació de Barcelona. Dolors Canals i Farriols, va néixer a Barcelona el 1913. Era la primogènita d'una família benestant, típic exponent de la burgesia catalana de l'època, resident a la dreta de l'Eixample. El pare era enginyer i s'ocupava de la fàbrica tèxtil l'Algodonera Oriol Canals (també coneguda com a «Can Mestres») a La Sagrera. Als cinc anys Dolors Canals va quedar òrfena de pare a causa de l'epidèmia de grip que va assolar Europa l'any 1918. Entre la rigidesa de costums, la religiositat i l'afició a l'esport dels Canals i l'obertura i liberalitat dels Farriols, va forjar un caràcter lluitador i una gran voluntat d'escollir un camí propi en la vida personal i professional, tot defugint les convencions de classe i gènere que li venien predeterminades. Va rebre gran influència de l'avi matern metge, a qui va acompanyar per fer-li d'intèrpret amb només 12 anys, en un viatge a París per a un congrés. La va premiar amb el seu primer microscopi. L'educació que va rebre a Les Dames du Sacré Coeur, juntament amb un ambient familiar culte, li van permetre accedir a un ampli coneixement científic i humanístic. Amb 18 anys va viure la proclamació de la República Catalana per Francesc Macià l'abril de 1931, i els nous aires de canvi que van suposar el gir cap a la democràcia i una economia més social, cabdals per un país tant retardat com era aleshores Espanya. A contracorrent i sense el consentiment familiar, va decidir estudiar medicina i especialitzar-se en puericultura per satisfer la curiositat pel desenvolupament humà que ja es configurava en el seu eix vocacional. En l'inici de la Guerra Civil, al juliol del 1936, va començar a Catalunya una etapa revolucionària que en l'àmbit de l'ensenyament va produir canvis radicals. Tant els sindicats com la iniciativa privada, el Ministeri d'Instrucció Pública o la Generalitat van haver d'afrontar i respondre als desequilibris que causava la guerra i en especial en l'atenció de la infància. A Catalunya, la CNT i la Generalitat van crear el Consell de l'Escola Nova Unificada (CENU) que amb l'elaboració del Pla General d'Ensenyament, sota el concepte d'escola unificada va reestructurar tot el sistema educatiu i en especial les institucions de l'escola bressol i l'escola maternal. Dolors Canals va veure truncada la seva carrera acadèmica i es va oferir a la Generalitat de Catalunya per col·laborar en la defensa dels nous ideals i avenços que prefigurava la II República. Se li va encarregar de cobrir el servei de guarderia a la fàbrica Manufactures Bofarull de Sants i després a la Industrial Montalfita de Badalona. Les guarderies donaven servei a les dones substitutes a les fàbriques dels homes que anaven a lluitar al front. També van ser molt valuoses en l'acolliment dels nens refugiats que arribaven de tot Espanya. Els dos centres pilots eren «institucions actives, dedicades a una conjunció sanitària-educativa-social-investigadora» amb una nova concepció en l'educació dels nadons i de les pràctiques i procediments, que va despertar l'interès internacional. En una entrevista Dolors Canals recordava: «...com que feien falta auxiliars, a mesura que la guerra anava fent estralls amb la matèria primera i deixava les dones de les fàbriques sense feina, nosaltres les recollíem per formar-les».
Dolors Canals i Farriols : persona, Barcelona : Entitat_Geopolítica, Guerra Civil : conflicte, Catalunya : Entitat_Geopolítica, II República : esdeveniment_polític, França : Entitat_Geopolítica, República Dominicana : Entitat_Geopolítica, Cuba : Entitat_Geopolítica, Nova York : Entitat_Geopolítica, Franco : polític, Centre 0-3 : organització, Algodonera Oriol Canals : empresa_privada, La Sagrera : Entitat_Geopolítica, Dolors Canals : persona, Europa : ubicació, París : Entitat_Geopolítica, Francesc Macià : polític, Espanya : Entitat_Geopolítica, Diputació de Barcelona : govern, dreta de l'Eixample : Entitat_Geopolítica, Les Dames du Sacré Coeur : educació, República Catalana : esdeveniment_polític, Generalitat : govern, Ministeri d'Instrucció Pública : govern, Consell de l'Escola Nova Unificada (CENU) : organització, Generalitat de Catalunya : govern, Manufactures Bofarull : empresa_privada, Sants : Entitat_Geopolítica, Badalona : Entitat_Geopolítica, Industrial Montalfita : empresa_privada